Fotokursus - Weg! Neem beter FOTOS
1270 leerders wat hierdie kursus neem
Klik op Les 1.1 om met die kursus te begin!
Hier kan jy sien hoe jy vorder: Wanneer ’n les voltooi is, kry jy ’n groen regmerkie langsaan. Jy kan ook maklik terugbeweeg na ouer lesse of modules deur op die skakel te klik.
Module 1: Die boustene van fotografie
Leer ken jou kamera. Ons help jou om al daai knoppies te ontsyfer, voordat ons na beligting (“exposure”) kyk. Leer hoe die lensopening (“aperture”), sluiterspoed en ISO saamwerk, en hoe om dit te gebruik om die beste foto moontlik te neem. Leer hoe jou kamera lig lees en hoe die meter-verstellings van mekaar verskil. Ná dié module gaan jy en beligtingskompensasie (“exposure compensation”) beste maatjies wees
Les 1.1 Hoekom is ons so lief vir fotografie?
Les 1.2 Hier’s ons gunstelinge
Les 1.3 Rol die wiele(tjie)
Les 1.4 Nóg modusse op daai wieletjie
Les 1.5 Umm, wat doen dié knoppie?
Les 1.6 Nóg knoppies
Les 1.7 Beligting: Lensopening
Les 1.8 Beligting: Sluiterspoed en ISO
Les 1.9 Beligtingsmeter en beligtingskompensasie
Module 2: Komposisie en raming
Goeie foto’s gebeur bitter min toevallig. Komposisie is die sleutel tot ’n interessante foto. Dit maak nie saak of jou kamera ghrênd (en duur!) of ’n mik-en-druk is nie; met ’n paar eenvoudige komposisiereëls kan jy ’n andersins vervelige foto in iets besonders omskep. Hoe jy die elemente van ’n toneel in ’n foto rangskik, die kyker se aandag trek, of ’n duidelike stelling maak – dit is alles eienskappe van goeie komposisie.
Les 2.1 Inleiding tot komposisie
Les 2.2 Die basiese beginsels van komposisie
Les 2.3 Voor- en agtergrond en raming
Les 2.4 Van fokus tot lig – nog komposisiewenke
Les 2.5 Komposisie: Toon, kontras, patrone en lyne
Les 2.6 Komposisie: Tekstuur, die horison en ’n voorwerp wat beweeg
Module 3: Wenke vir selfoonfotos en praat die taal
Moeg daarvoor om woorde soos RAW, JPEG, “pixel length”, “crop vs full frame” te hoor en g’n idee te hê wat dit beteken nie? Ons verduidelik dié terme in diepte en help jou besluit watter die beste vir jou sal werk. Jou slimfoon is die Swiss Army-mes van die moderne lewe. En sy beste funksie is die kamera. Hoekom? Want dis altyd by jou!
Les 3.1 Selfoonfotografie
Les 3.2 Praat die taal
Module 4: Na-produksie
Hulle sê die enigste verskil tussen ’n professionele en ’n amateurfotograaf is dat die <i>pro </i>net sy beste foto’s wys. Digitale fotografie het die donkerkamer na jou lessenaar verskuif. Om jou foto’s te redigeer en verbeter met foto-sagteware, is noodsaaklike vaardighede om aan te leer. Dié module wys jou hoe.
Les 4.1 Redigering
Les 4.2 Beginnersgids tot Lightroom
Les 4.3 Wenke vir redigering
Module 5: Wenke, truuks en tydbespaarders
Noudat jy weet wat elke knoppie opjou kamera doen en die basiese beginsels van beligting verstaan, is dit tyd vir die lekker deel – foto’s neem! Hoe meer jy oefen, hoe beter gaan jy raak. Hier’s ’n paar nuttige wenke wat ’n kompas jou op jou fotografiereis kan wees.
Les 5.1 Kampvure, lensfraksie en voëls in vlug
Les 5.2 Reisportrette, sonsondergang en foto’s van die kleingoed
Les 5.3 Velddiepte, monochroom en silhoeëtte
Les 5.4 Nóg wenke en truuks
Module 6: Sosiale media en gedrukte fotos
Jy het al die harde werk ingesit. Moenie laat dit nou op jou hardeskyf bly sit nie. Deel dit op Instagram sodat die wêreld dit kan sien. Ontwerp en druk ’n mooi koffietafelboek met al julle herinneringe vir ouma en oupa. In hierdie module wys ons jou wat jy met jou foto’s kan doen.
Les 6.1 Insta-wat?
Les 6.2 Druk jou fotoboeke
Geluk! Jy het die kursus voltooi!